open-index/open-wikipedia-markdown huggingface dataset:
อำเภอเมืองภูเก็ต

**เมืองภูเก็ต** เป็นอำเภอหนึ่งในจังหวัดภูเก็ต

## ที่ตั้งและอาณาเขต
อำเภอเมืองภูเก็ตมีอาณาเขตติดต่อกับเขตการปกครองข้างเคียง ดังต่อไปนี้
* **ทิศเหนือ** ติดต่อกับอำเภอถลางและอำเภอกะทู้
* **ทิศตะวันออก** ติดต่อกับอ่าวพังงา
* **ทิศใต้** ติดต่อกับทะเลอันดามัน 
* **ทิศตะวันตก** ติดต่อกับทะเลอันดามัน

## ประวัติ
อำเภอเมืองภูเก็ตเดิมใช้ชื่อว่า เมืองภูเก็จ เป็นเมือง 1 ใน 8 หัวเมืองภาคใต้ฝั่งทะเลตะวันตก  ปรากฏชื่อเมืองภูเก็จในปลายกรุงศรีอยุธยา  และเมื่อพบจดหมายเหตุเมืองถลางที่เก็บรักษาอยู่ที่ประเทศอังกฤษ  จึงปรากฏชื่อเจ้าเมืองภูเก็จ เรียกว่า เมืองภูเก็จ คือบุตรชายของท่านผู้หญิงจัน(ท้าวเทพกระษัตรี) ชื่อพญาเทียน (ต้นนามสกุลประทีป ณ ถลาง) มีบริเวณเมืองอยู่ที่บ้านเกาะแก้ว บ้านบางคู บ้านสะปำ

เมื่อเมืองถลางถูกศัตรูเข้าโจมตีแตกในปี พ.ศ. 2352  บุตรชายพญาถลางเจ๊ะมะเจิมคือ พญาวิชิตสงคราม(แก้ว) เป็นเจ้าเมืองภูเก็จอยู่ที่บ้านเก็ตโฮ่ (ตำบลกะทู้ อำเภอกะทู้) พระยาวิชิตสงคราม(ทัด) ย้ายเมืองภูเก็จมาที่บ้านทุ่งคาปากคลองบางใหญ่  เมืองภูเก็จเจริญพัฒนาอย่างรวดเร็วเพราะโลกต้องการแร่ดีบุก เมืองภูเก็จต้องการกุลีในเหมืองแร่  กุลีส่วนใหญ่มาจากมณฑลฮกเกี้ยน(ฟูเจี้ยน) ที่ผ่านมาจากสิงคโปร์ มะละกา ปีนัง และมาจากมณฑลฮกเกี้ยนโดยตรงในสมัยพระยารัษฎานุประดิษฐ์มหิศรภักดี(คอซิมบี้ ณ ระนอง)เป็นสมุหเทศาภิบาลมณฑลภูเก็จ  ชื่อภูเก็จเริ่มหายไปมีภูเก็ตเข้ามาแทนกลายชื่อเป็นเมืองภูเก็ตในเวลาต่อมา

แต่เดิมอำเภอเมืองภูเก็ตนั้นมีชื่อว่า **อำเภอทุ่งคา** แต่ได้เปลี่ยนชื่อมาเป็น **อำเภอเมืองภูเก็ต** เมื่อวันที่ 14 พฤศจิกายน พ.ศ. 2481

## การแบ่งเขตการปกครอง
### การปกครองส่วนภูมิภาค
อำเภอเมืองภูเก็ตแบ่งพื้นที่การปกครองออกเป็น 8 ตำบล 44 หมู่บ้าน ได้แก่

### การปกครองส่วนท้องถิ่น
ท้องที่อำเภอเมืองภูเก็ตประกอบด้วยองค์กรปกครองส่วนท้องถิ่น 7 แห่ง ได้แก่
* **[[เทศบาลนครภูเก็ต]]** ครอบคลุมพื้นที่ตำบลตลาดใหญ่และตลาดเหนือทั้งตำบล
* **เทศบาลตำบลกะรน** ครอบคลุมพื้นที่ตำบลกะรนทั้งตำบล
* **เทศบาลตำบลรัษฎา** ครอบคลุมพื้นที่ตำบลรัษฎาทั้งตำบล
* **เทศบาลตำบลราไวย์** ครอบคลุมพื้นที่ตำบลราไวย์ทั้งตำบล
* **เทศบาลตำบลวิชิต** ครอบคลุมพื้นที่ตำบลวิชิตทั้งตำบล
* **เทศบาลตำบลฉลอง** ครอบคลุมพื้นที่ตำบลฉลองทั้งตำบล
* **องค์การบริหารส่วนตำบลเกาะแก้ว** ครอบคลุมพื้นที่ตำบลเกาะแก้วทั้งตำบล

## อ้างอิง


เมืองภูเก็ต
อำเภอกะทู้

**กะทู้** เป็นอำเภอหนึ่งในสามอำเภอของจังหวัดภูเก็ต

## ที่ตั้งและอาณาเขต
อำเภอกะทู้มีอาณาเขตติดต่อกับเขตการปกครองข้างเคียง ดังต่อไปนี้
* **ทิศเหนือ** ติดต่อกับอำเภอถลาง
* **ทิศตะวันออก** ติดต่อกับอำเภอเมืองภูเก็ต
* **ทิศใต้** ติดต่อกับอำเภอเมืองภูเก็ต
* **ทิศตะวันตก** ติดต่อกับทะเลอันดามัน 

## ที่มาของชื่อ
อำเภอกะทู้สันนิษฐานว่าน่าจะมาจากคำว่า "กราบาตู" แปลว่า อ่าวหิน แล้วหดลงเป็น "กราตู" แล้วเป็น "กราทู" "กระทู" และ"กะทู" ตามลำดับ ในใบบอกเรื่องการปราบอั้งยี่ของหมื่นเสมอใจราช (พระยามนตรีสุริยวงศ์ ชื่น บุนนาค) พ.ศ. 2419 ก็เขียนว่า "กะทู" แต่ต่อมาเปลี่ยนเป็น **กะทู้** เพื่อให้มีความหมายในภาษาไทย และคำนี้ก็อาจจะมาจากคำว่า "กราซาตู" แปลว่า อ่าวที่หนึ่ง ก็ได้ 

บ้างก็ว่าชื่อดังกล่าวมาจากภาษาจีนคำว่า **ล่ายทู**, **ไล่ทู** หรือ**ไนทู**

## ประวัติ
เมื่อศัตรูเข้าโจมตีเมืองถลางแตกในปี พ.ศ. 2352 พญาถลางเจ๊ะมะเจิมได้ย้ายเมืองถลางจากบ้านเคียน (ตำบลเทพกระษัตรี อำเภอถลาง) มาตั้งที่ทำการอยู่ที่บ้านท่าเรือ (ตำบลศรีสุนทร อำเภอถลาง) แล้ว บุตรชายคือพญาวิชิตสงคราม (แก้ว) ไปเป็นเจ้าเมืองภูเก็ตอยู่ที่บ้านเก็ตโฮ่ (ตำบลกะทู้ อำเภอกะทู้) พระยาวิชิตสงคราม (ทัด) ย้ายเมืองภูเก็ตไปตั้งอยู่ที่บ้านทุ่งคาปากคลองบางใหญ่ เพื่อเป็นคลังแร่ดีบุกที่ขนย้ายมาจากเมืองภูเก็จที่เก็ตโฮ่และส่งไปต่างประเทศจากท่าเรือที่สะพานหิน เมืองภูเก็จที่เก็ตโฮ่เป็นลานแร่ดีบุกที่ต้องใช้กุลีจำนวนมากเพราะเหมืองแร่พัฒนาจากเหมืองบ่อไปเป็นเหมืองหาบ กุลีชาวจีนฮกเกี้ยนจึงเข้ามามากในสมัยรัชกาลที่ 4 - 5  เมื่อรัชกาลที่ 5 ทรงปรับปรุงระบบราชการ ได้แบ่งเมืองภูเก็จไปเป็นอำเภอทุ่งคาและเมืองภูเก็จบ้านเก็ตโฮ่เป็นอำเภอกะทู้

ในวันที่ 5 ธันวาคม พ.ศ. 2481 อำเภอนี้ถูกลดฐานะไปเป็นกิ่งอำเภอ และกลายเป็นส่วนหนึ่งของอำเภอเมืองภูเก็ต ต่อมาจึงเลื่อนขั้นเป็นอำเภออีกครั้งในวันที่ 10 ธันวาคม พ.ศ. 2502

ในรัชสมัยพระบาทสมเด็จพระจอมเกล้าเจ้าอยู่หัว มีเหตุการณ์แก๊งอั้งยี่จีน 2 กลุ่มถูกฆ่าที่นี่ โดยแก๊งเมืองภูเก็ตล่อให้แก๊งกะทู้มากินที่นี่ แล้วใช้โอกาสนี้ยึดทรัพย์สินและเผาพวกเขาทั้งเป็น โดยมีคนถูกฆ่า 413 คนและมีผู้รอดชีวิตแค่คนเดียว ปัจจุบัน มีศาลเจ้าที่อุทิศแด่พวกเขาที่มีชื่อว่า ต่องย่องสู (; พินอิน: *zhōngyǒng cí*)

## ประชากร
ประชากรในอำเภอกะทู้ มีหลายชาติพันธุ์ มีชาวจีนกลุ่มต่าง ๆ อาศัยอยู่จำนวนมาก ชาวจีนกวางตุ้ง ไหหลำ ฮกเกี้ยน เปอรานากัน (Peranakan) โดยส่วนมากเป็นชาวจีนฮกเกี้ยน และเปอรานากัน ที่มาปักหลักฐานอยู่เมื่อสมัยเหมืองแร่ดีบุก และยังมีชาวมอญ ที่อาศัยอยู่บริเวณป่าตองแต่มีจำนวนน้อยกว่าชาวจีน

## การแบ่งเขตการปกครอง
### การปกครองส่วนภูมิภาค
อำเภอกะทู้แบ่งพื้นที่การปกครองออกเป็น 3 ตำบล 14 หมู่บ้าน ได้แก่

### การปกครองส่วนท้องถิ่น
ท้องที่อำเภอกะทู้ประกอบด้วยองค์กรปกครองส่วนท้องถิ่น 3 แห่ง ได้แก่
* **[[เทศบาลเมืองป่าตอง]]** ครอบคลุมพื้นที่ตำบลป่าตองทั้งตำบล
* **[[เทศบาลเมืองกะทู้]] ** ครอบคลุมพื้นที่ตำบลกะทู้ทั้งตำบล
* **องค์การบริหารส่วนตำบลกมลา** ครอบคลุมพื้นที่ตำบลกมลาทั้งตำบล

## ทรัพยากรทางการท่องเที่ยว
* **[[ศาลเจ้ากะทู้]]** (ไลทูเต๊าบูเก๊ง) มีเลาเอี๋ยเป็นเทพประธานประจำศาลเจ้า เป็นศาลเจ้าแรกที่ประกอบพิธีการกินผัก (เจี๊ยะฉ่าย) มาก่อน 200 ปี
* **น้ำตกกะทู้ ** ไหลจากเขาหว้าซึ่งเป็นควนเขาสูงอันดับที่ 2 ของจังหวัดภูเก็ต
* **[[พิพิธภัณฑ์เหมืองแร่]]** เปิดในวันทำการราชการแสดงนิทรรศการการทำเหมืองแร่ เหมืองรู เหมืองปล่อง เหมืองแล่น เหมืองหาบ เหมืองสูบ-ฉีด เหมืองเรือขุด มีแร่ดีบุก โลหะดีบุก แทนทาลัม และวิถีชีวิตของชาวกะทู้

## อ้างอิง

## แหล่งข้อมูลอื่น

*amphoe.com


กะทู้
ตัวตั้งต้น

**ตัวตั้งต้น** () ตามคำศัพท์แปลว่าสิ่งที่อยู่ก่อนหรือมาก่อน ซึ่งต้องมีของที่เป็นคู่กับมันเป็นสิ่งที่จะต้องตามมา  และมีความหมายเดียวกับ ผู้นำหน้า (forerunner) หรือ ผู้มาก่อน (predecessor)

ตัวอย่างเช่น โกโก้ (cocoa) เป็น**ตัวตั้งต้น**ของ ช็อกโกแลต (chocolate) แต่ ช็อกโกแลต ไม่ใช่**ตัวตั้งต้น**ของไอศกรีม นั่นคือ ช็อกโกแลต เป็น ส่วนประกอบ (ingredient)

## ชีววิทยา
ในทางชีววิทยา เมื่อกล่าวถึงกระบวนการต่าง ๆ โดยเฉพาะกระบวนการเมตาโบลิซึม (metabolism)  **ตัวตั้งต้น** จะเป็นสารประกอบที่มาจากที่อื่นและมีความไวต่อปฏิกิริยา ตัวอย่าง เช่น ตับ เอ็นไซม์ เป็น
**ตัวตั้งต้น**ของ อินซูลิน

## เคมี
ในทางเคมี **ตัวตั้งต้น** คือสารประกอบที่ตามปฏิกิริยาแล้วมันจะเป็นส่วนหนึ่งในสารเคมีที่เป็นผลิตภัณฑ์

## แพทยศาสตร์
ในทางการแพทย์ อาการ (symptom) ที่ทำให้เกิดการพัฒนาปัญหาต่าง ๆ เรียกว่า **ตัวตั้งต้น** ตัวอย่างเช่น อาการเจ็บหน้าอก จะเป็น**ตัวตั้งต้น**กล้ามเนื้อหัวใจขาดเลือด (heart attack)  กล้ามเนื้อหัวใจขาดเลือด จะเกี่ยวข้องกับ อาการเจ็บหน้าอก แต่ อาการเจ็บหน้าอก ทั้งหมดไม่ใช่เกิดจาก กล้ามเนื้อหัวใจขาดเลือด

หมวดหมู่:บทความเกี่ยวกับ ชีวเคมี ที่ยังไม่สมบูรณ์
หมวดหมู่:เมแทบอลิซึม
หมวดหมู่:เคมี
หมวดหมู่:ชีววิทยา
หมวดหมู่:เวลา
BCC

**BCC** **bcc** หรือ **บีซีซี** อาจหมายถึง
* โรงเรียนกรุงเทพคริสเตียนวิทยาลัย (Bangkok Christian College) โรงเรียนในกรุงเทพมหานคร
* บอลติมอร์ซิตีคอลเลจ (Baltimore City College) โรงเรียนในรัฐแมริแลนด์ สหรัฐอเมริกา
* เบิร์กลีย์ซิตีคอลเลจ (Berkeley City College) วิทยาลัยในเบิร์กลีย์ รัฐแคลิฟอร์เนีย สหรัฐอเมริกา
* สหพันธ์บาสเกตบอลบราซิล (Brazilian Basketball Confederation) หน่วยงานควบคุมบาสเกตบอลระดับประเทศในบราซิล
## โทรคมนาคม
* bcc (blind carbon copy) เป็นรูปแบบของการระบุชื่อผู้รับอีเมล โดยระบุชื่อผู้รับในช่อง BCC เพื่อไม่ต้องการให้ผู้อื่นเห็นว่าผู้รับในช่อง BCC ได้รับอีเมล 
## วิทยาศาสตร์
* Body-centered cubic รูปแบบการจัดเรียงอะตอมในคริสตัลอย่างหนึ่ง
กรุงเทพคริสเตียน

**กรุงเทพคริสเตียน** สามารถหมายถึง
* กรุงเทพคริสเตียนวิทยาลัย โรงเรียนชายล้วนในกรุงเทพมหานคร
* โรงพยาบาลกรุงเทพคริสเตียน โรงพยาบาลในเขตกรุงเทพมหานคร ตั้งอยู่บนถนนสีลม
* สโมสรฟุตบอลกรุงเทพคริสเตียน สโมสรฟุตบอลในประเทศไทย
อหิงสา

[thumb|150px|สัญลักษณ์ฝ่ามือและธรรมจักร สัญลักษณ์ของ[อหิงสาในศาสนาเชน]]
**อหิงสา** หรือ **อหึงสา** () หมายถึง การไม่เบียดเบียน, การเว้นจากการทำร้าย คำว่า "อหิงสา" ยังหมายถึง การไม่ใช้ความรุนแรง และในศาสนาแบบอินเดียหลายศาสนา มโนทัศน์ดังกล่าวใช้กับสิ่งมีชีวิตทุกชนิดรวมทั้งสัตว์

อหิงสาเป็นคุณธรรมหลักอย่างหนึ่งและเป็นความเชื่อสำคัญของศาสนาแบบอินเดียที่สำคัญ (ศาสนาฮินดู ศาสนาพุทธและศาสนาเชน) อหิงสาเป็นมโนทัศน์หลายมิติ ได้รับบันดาลใจจากข้อตั้งที่ว่าสิ่งมีชีวิตทั้งปวงล้วนมีเสี้ยวหนึ่งของพลังงานวิญญาณเทวะ การทำร้ายสิ่งอื่นจึงเป็นการทำร้ายตนเอง อหิงสายังเกี่ยวข้องกับแนวคิดที่ว่า ความรุนแรงใด ๆ มีผลกรรมสะท้อนกลับมา ขณะที่ปราชญ์ฮินดูสมัยโบราณบุกเบิกและพัฒนาหลักการอหิงสา มโนทัศน์ดังกล่าวกลายมามีสถานะพิเศษในปรัชญาจริยธรรมของศาสนาเชน มหาตมา คานธี ขึ้นชื่อมากที่สุดว่าเป็นผู้เชื่อในหลักอหิงสาอย่างแรงกล้า

## อ้างอิง

## ดูเพิ่ม
* อหิงสาในศาสนาเชน

หมวดหมู่:หลักธรรมของศาสนาพุทธ
หมวดหมู่:หลักธรรมของศาสนาฮินดู
หมวดหมู่:สันตินิยม
ช่องโค้ง

thumb|ภาพวาดสามมิติของช่องโค้งทั่วไป

**ช่องโค้ง** () คือโครงสร้างลักษณะโค้งที่ใช้รองรับน้ำหนักของสิ่งก่อสร้างด้านบนเหนือตัวมันเอง เทคนิคการสร้างอาร์ชถูกพัฒนาขึ้นในเมโสโปเตเมีย อัสซีเรีย อียิปต์ และอีทรูเรีย แต่ถูกปรับปรุงและใช้อย่างแพร่หลายในโรมันโบราณ หลังจากนั้นอาร์ชกลายเป็นโครงสร้างสำคัญของอาคารโบสถ์ในศาสนาคริสต์ และในปัจจุบันยังมีการใช้อาร์ชในส่วนของโครงสร้างสะพาน

ประโยชน์ของอาร์ชคือใช้เป็นโครงสร้างในการเชื่อมต่อบริเวณช่องของส่วนโครงสร้างอื่น ออกแบบเพื่อรับแรงอัดในแนวดิ่ง โดยการเปลี่ยนแรงอัดในแนวดิ่งเป็นแรงอัดในแนวระนาบของอาร์ชและถ่ายแรงลงสู่ฐานทั้งสองข้างของอาร์ช


ไฟล์:Treledsbåge.png|อาร์ชสามเหลี่ยม
ไฟล์:Rundbåge.png|อาร์ชกลม หรือ อาร์ชครึ่งวงกลม
ไฟล์:Segmentbåge.png|Segmental arch
ไฟล์:Stigande båge.png|Unequal round arch or Rampant round arch
ไฟล์:Lansettbåge.png|Lancet arch
ไฟล์:Spetsbåge.png|Equilateral pointed arch
ไฟล์:Skulderbåge.png|Shouldered flat arch
ไฟล์:Trepassbåge.png|Three-foiled cusped arch
ไฟล์:Hästskobåge.png|Horseshoe arch
ไฟล์:Korgbåge.png|Three-centred arch 
ไฟล์:Ellipsbåge.png|Elliptical arch
ไฟล์:Draperibåge.png|Inflexed arch
ไฟล์:Kölbåge.png|Ogee arch
ไฟล์:Karnisbåge.png|Reverse ogee arch
ไฟล์:Tudorbåge.png|Tudor arch
ไฟล์:Parabelbåge.png|Catenary or Parabolic arch


## แหล่งข้อมูลอื่น

หมวดหมู่:ส่วนประกอบของสิ่งก่อสร้าง
ไอเฟล

**ไอเฟล** อาจหมายถึง
* หอไอเฟล หอคอยโครงสร้างเหล็กในกรุงปารีส
* กุสตาฟ ไอเฟล สถาปนิกผู้ก่อสร้างหอไอเฟล
* ไอเฟล (เมือง) (Eifel) เขตการปกครองในประเทศเยอรมนี
* ภาษาไอเฟล ภาษาโปรแกรมคอมพิวเตอร์ลักษณะOOP
* ไอเฟล 65 (Eiffel 65) วงดนตรีจากอิตาลี
* ไอเฟล (วงดนตรี) วงดนตรีในประเทศไทย
โดม

[thumb|300px|ภาพตัดขวางทางสถาปัตยกรรมแสดงโดม[สถาปัตยกรรมไบแซนไทน์ของฮาเกียโซเฟียในตุรกี]]

**โดม** () คือส่วนโครงสร้างทางสถาปัตยกรรมที่มีลักษณะครึ่งทรงกลมหรือใกล้เคียง โดมจะมีลักษณะผิวโค้งและมีฐานเป็นรูปวงกลม โดมสามารถสร้างได้โดยใช้คอนกรีตหรืออิฐ แรงภายในที่กระทำกับโครงสร้างของจะมีลักษณะเป็นแรงอัดในส่วนบนและ แรงดึงในส่วนล่างของโดม

## ลักษณะ
โดมหัวหอม เป็นโดมที่มีลักษณะเป็นมากกว่าครึ่งทรงกลม พบได้ตามลักษณะสถาปัตยกรรมตะวันออก โดยเฉพาะอย่างยิ่งในประเทศรัสเซีย ตุรกี และอินเดีย โบสถ์เซนต์เบซิลในมอสโกประเทศรัสเซีย และทัชมาฮาลในประเทศอินเดีย เป็นเอกลักษณะ ส่วนใหญ่จะมีตกแต่งตามวัฒนธรรมและสิ่งที่มีในท้องถื่น

## ดูเพิ่ม
* ตึกโดม อาคารในมหาวิทยาลัยธรรมศาสตร์ ท่าพระจันทร์


หมวดหมู่:ส่วนประกอบของสิ่งก่อสร้าง
อาคาร

**อาคาร** เป็นสิ่งก่อสร้างที่สร้างโดยมนุษย์ ในรูปของโรง เรือน ร้าน หรือรูปแบบอย่างอื่นสำหรับใช้สอย แต่ในกฎหมายควบคุมอาคารได้รวม เขื่อน สะพาน อุโมงค์ ท่อ ป้ายและอื่น ๆ ไว้ในนิยามคำว่าอาคารด้วยด้วยเหตุผลในการบังคับใช้

**อาคาร**มักมีส่วนประกอบทางสถาปัตยกรรมมากกว่าหนึ่งอย่างและปกติจะตั้งอยู่บนพื้นดิน อาคารสามารถเป็นได้ตั้งแต่บ้านที่พักอาศัยที่มีโครงสร้างเรียบง่ายจนถึงตึกระฟ้า อาคารผู้โดยสารท่าอากาศยานที่มีโครงสร้างซับซ้อน ตลอดจนโรงซ่อมเครื่องบินที่มีช่วงเสามากกว่า 100 เมตร

**อาคาร**ขนาดใหญ่สมัยใหม่จะมีส่วนประกอบต่าง ๆ ที่ทำให้อาคารใช้งานได้เรียกว่าระบบอาคารนับตั้งแต่ระบบขนส่งภายในอาคารได้แก่ บันไดเลื่อน และ ลิฟต์ ไปจนถึงระบบไฟฟ้า ประปา ระบบปรับอากาศ ระบบป้องกันอัคคีภัย และอื่น ๆ อีกเป็นจำนวนมาก ปกติ *อาคาร* จะถูกจัดไว้ในหมวดสิ่งก่อสร้างด้วยเหตุผลด้านการบังคับใช้

## ความหมายของอาคารตามกฎหมายอาคาร ในประเทศไทย

**พระราชบัญญัติควบคุมอาคาร พ.ศ. 2522** เป็นกฎหมายแม่บท ที่เกี่ยวข้องแก่งานอาคารในประเทศไทย ได้ให้คำนิยาม และวิเคราะห์ศัพท์ คำว่า **อาคาร** เพิ่มเติมจาก ตึก บ้าน เรือน โรง ร้าน แพ คลังสินค้า สำนักงาน และสิ่งที่สร้างขึ้นอย่างอื่น ซึ่งบุคคลอาจเข้าอยู่ หรือเข้าใช้สอยได้ โดยให้รวมถึงสิ่งก่อสร้างต่อไปนี้ให้จัดรวมอยู่ในความหมายของอาคารด้วย
* อัฒจันทร์
* เขื่อน สะพาน อุโมงค์ ทาง หรือท่อระบายน้ำ อู่เรือ คานเรือ ท่าน้ำ รั้ว ท่าจอดเรือ กำแพง หรือประตู
* ป้าย หรือสิ่งที่สร้างขึ้นสำหรับติด หรือตั้งป้าย
* พื้นที่ หรือสิ่งที่สร้างขึ้นเพื่อใช้เป็นที่จอดรถ ที่กลับรถ และทางเข้าออก ของรถ สำหรับอาคาร
* และสิ่งที่สร้างขึ้นอย่างอื่นตามที่กำหนดในกฎกระทรวง

## ประเภทของอาคารตาม ข้อบัญญัติกรุงเทพมหานคร พ.ศ. 2522

ข้อบัญญัติกรุงเทพมหานคร พ.ศ. 2522 ออกตามความในพระราชบัญญัติควบคุมอาคาร พ.ศ. 2522 ได้แบ่งประเภทของอาคารต่าง ๆ ดังนี้ 

* อาคารที่พักอาศัย
* ห้องแถว
* ตึกแถว 
* อาคารพาณิชย์ 
* โรงงานอุตสาหกรรม 
* อาคารสาธารณะ 
* อาคารเลี้ยงสัตว์ 
* อาคารชั่วคราว
* อาคารพิเศษ หมายความถึง อาคาร ดังต่อไปนี้ 
** โรงมหรสพ อัฒจันทร์ หรือ หอประชุม
** อู่เรือ คานเรือ หรือ ท่าเรือ สำหรับเรือ ขนาดใหญ่เกิน 100 ตัน และ โป๊ะจอดเรือ
** อาคารสูงเกิน 15 เมตร หรือ สะพานช่วงหนึ่ง ยาวเกิน 10 เมตร
* อาคารแผงลอย

## แหล่งข้อมูลอื่น
* กฎหมายควบคุมอาคาร และพระราชบัญญัติ ที่เกี่ยวข้องกับอาคารในประเทศไทย 
* บทความเรื่อง กฎหมายอาคาร

อาคาร
หมวดหมู่:อาคาร
หมวดหมู่:อสังหาริมทรัพย์
นม

thumb|200px|นมในแก้ว
**นม** หรือ **น้ำนม** หมายถึงของเหลวสีขาวที่ประกอบด้วยสารอาหารที่ออกมาจากเต้านมของสัตว์เลี้ยงลูกด้วยนม นมจะประกอบไปด้วยสารอาหารหลักที่จำเป็นสำหรับเด็กหรือสัตว์เกิดใหม่ ซึ่งนมสามารถนำไปสร้างผลิตภัณฑ์อื่น ได้แก่ ครีม เนย โยเกิร์ต ไอศกรีม ชีส นอกจากนี้นมยังสามารถหมายถึงเครื่องดื่มอื่นที่นำมาใช้ทดแทนนม เช่น นมถั่วเหลือง นมข้าว นมข้าวโพด นมแอลมอนด์

สัตว์เลี้ยงลูกด้วยนม ที่ให้นม อาทิ วัว มนุษย์ แพะ ควาย แกะ ม้า ลา อูฐ จามรี ยามา  เรนเดียร์ ฯลฯ โดยนมจากม้าและลาเป็นนมที่มีไขมันต่ำ ในขณะที่นมจากแมวน้ำจะมีไขมันสูงถึง 50% นอกจากนี้ในประเทศรัสเซียและประเทศสวีเดน มีการกินนมกวางมูส

มีบางคนที่ไม่มีน้ำย่อยแลกโทส จะไม่สามารถดื่มนมวัวได้ ก็จะหันมาดื่มนมสัตว์ชนิดอื่นแทน เช่น นมแพะ

## ประโยชน์
การดื่มนม ช่วยเสริมสร้างแคลเซียม ป้องกันโรคกระดูกพรุน และนมรับแสงแดดจะเพิ่มวิตามินดีอีกด้วย  .

## ผลิตภัณฑ์แปรรูป
* นมผง
* นมยูเอชที
* นมเปรี้ยว
* นมพาสเจอร์ไรซ์
* เนยแข็ง
* นมสเตอรีไลซ์ 
* นมข้นหวาน

## อ้างอิง

## แหล่งข้อมูลอื่น

* ความรู้เกี่ยวกับนมโค  จากเว็บกาญจนาภิเษก

หมวดหมู่:เครื่องดื่ม
หมวดหมู่:นม
ลม

thumbnail|ต้นไม้ที่กำลังถูกลมพัด
**ลม** เป็นการไหลเวียนของแก๊สขนาดใหญ่ ลมประกอบด้วยการเคลื่อนที่ของอากาศขนาดใหญ่ ส่วนในอวกาศ ลมสุริยะเป็นการเคลื่อนที่ของแก๊สหรืออนุภาคมีประจุจากดวงอาทิตย์ผ่านอวกาศ ขณะที่ลมดาวเคราะห์เป็นการปล่อยแก๊ส (outgassing) ของธาตุเคมีเบาจากชั้นบรรยากาศของดาวเคราะห์สู่อวกาศ โดยทั่วไป การจำแนกประเภทของลมใช้ขนาดเชิงพื้นที่, ความเร็ว, ประเภทของแรงที่เป็นสาเหตุ, ภูมิภาคที่เกิด และผลกระทบ ลมที่แรงที่สุดเท่าที่สังเกตพบบนดาวเคราะห์ในระบบสุริยะเกิดขึ้นบนดาวเนปจูนและดาวเสาร์

ในทางอุตุนิยมวิทยา ลมมักถูกเรียกชื่อตามพลัง และทิศทางซึ่งลมพัดมาจาก ลมความร็วสูงที่พัดมาสั้น ๆ เรียก ลมกระโชก (gust) ลมแรงที่มีระยะการเกิดปานกลาง (ประมาณหนึ่งนาที) เรียก ลมพายุฝน (squall) ส่วนลมที่มีระยะการเกิดนานนั้นมีหลายชื่อตามความแรงเฉลี่ย เช่น ลม (breeze), เกล, พายุ, เฮอร์ริเคนและไต้ฝุ่น ลมเกิดขึ้นได้หลายขนาด ตั้งแต่พายุฝนฟ้าคะนองที่ไหลเวียนนานหลายสิบนาที ไปถึงลมท้องถิ่นที่เกิดจากการให้ความร้อนจากผิวดิน และเกิดนานไม่กี่ชั่วโมง ไปจนถึงลมทั่วโลกที่เกิดจากความแตกต่างในการดูดซับพลังงานจากดวงอาทิตย์ระหว่างเขตภูมิอากาศบนโลก สองสาเหตุหลักของวงรอบอากาศขนาดใหญ่เกิดจากการให้ความร้อนที่ต่างกันระหว่างเส้นศูนย์สูตรกับขั้วโลก และการหมุนของดาวเคราะห์ (ปรากฏการณ์คอริออลิส) ในเขตร้อน วงรอบความร้อนต่ำเหนือภูมิประเทศและที่ราบสูงสามารถก่อให้เกิดวงรอบมรสุมได้  ในพื้นที่ชายฝั่ง วัฏจักรลมบก/ลมทะเลสามารถกำหนดลมท้องถิ่นได้ ในพื้นที่ซึ่งมีภูมิประเทศขึ้น ๆ ลง ๆ ลมภูเขาและหุบเขาสามารถมีอิทธิพลเหนือลมท้องถิ่นได้

ในอารยธรรมมนุษย์ ลมจุดประกายเทพปกรณัม ส่งอิทธิพลต่อเหตุการณ์ในประวัติศาสตร์ ขยายพิสัยการขนส่งและการสงคราม และเป็นแหล่งพลังงานแก่งานเชิงกล ไฟฟ้าและสันทนาการ ลมเป็นพลังงานแก่การเดินทางโดยแล่นเรือข้ามมหาสมุทรของโลก บอลลูนลมร้อนใช้ลมเพื่อเดินทางระยะสั้น ๆ และการบินที่มีเครื่องยนต์ขับเคลื่อนใช้ลมเพื่อเพิ่มแรงยกและลดการบริโภคเชื้อเพลิง พื้นที่ลมเฉือนเกิดขึ้นจากปรากฏการณ์สภาพบรรยากาศหลายปรากฏการณ์ ซึ่งสามารถนำไปสู่สถานการณ์อันตรายแก่อากาศยานได้ เมื่อลมพัดแรง ต้นไม้และสิ่งปลูกสร้างที่มนุษย์สร้างขึ้นจะได้รับความเสียหายหรือถูกทำลายได้

## อ้างอิง

* http://www.indiana.edu/~geol116/Week11/dunes2.jpg 
* http://www.uwsp.edu/geo/faculty/lemke/geomorphology/images/11a_wind_erosion_map.jpg 


หมวดหมู่:สภาพอากาศ
เอกซ์บอกซ์ 360

**เอกซ์บอกซ์ 360** () เป็นเครื่องเล่นวิดีโอเกมรุ่นที่สองถัดจากเอกซ์บอกซ์ของไมโครซอฟท์ ในฐานะเครื่องเล่นวิดีโอเกมยุคที่เจ็ด เอกซ์บอกซ์ 360 แข่งขันกับเพลย์สเตชัน 3 ของโซนี่ และวีของนินเท็นโดเป็นหลัก เครื่องเล่นเกมนี้เปิดตัวอย่างเป็นทางการทางเอ็มทีวีในวันที่ 12 พฤษภาคม พ.ศ. 2548 โดยมีรายละเอียดการเปิดตัวและข้อมูลเกมที่ประกาศที่งานอิเล็กทรอนิกเอ็นเตอร์เทนเมนต์เอกซ์โปในเดือนเดียวกัน

เอกซ์บอกซ์ 360 นำเสนอบริการออนไลน์เอกซ์บอกซ์ไลฟ์ซึ่งพัฒนาจากการทำซ้ำก่อนหน้าบนเครื่องเอกซ์บอกซ์รุ่นแรกและได้รับการอัปเดตเป็นประจำตลอดอายุการใช้งานของคอนโซล เอกซ์บอกซ์ไลฟ์มีให้ใช้งานทั้งแบบฟรีและแบบสมัครสมาชิกที่หลากหลาย ผู้ใช้สามารถเล่นเกมออนไลน์ ดาวน์โหลดเกม (ผ่านเอกซ์บอกซ์ไลฟ์อาร์เคด) แลลองเดโมของเกม ผู้ใช้สามารถซื้อและสตรีมเพลง รายการโทรทัศน์ และภาพยนตร์ผ่านพอร์ทัลเอกซ์บอกซ์มิวสิกและเอกซ์บอกซ์วิดีโอ และเข้าถึงบริการเนื้อหาของบุคคลที่สามผ่านแอปพลิเคชันสตรีมสื่อ นอกจากคุณสมบัติมัลติมีเดียออนไลน์แล้ว นอกจากคุณสมบัติมัลติมีเดียออนไลน์แล้ว ยังช่วยให้ผู้ใช้สามารถสตรีมสื่อจากเครื่องพีซีในเครื่องได้อีกด้วย มีการเปิดตัวอุปกรณ์ต่อพ่วงหลายตัว รวมถึงคอนโทรลเลอร์ไร้สาย ฮาร์ดไดรฟ์เก็บข้อมูลเพิ่มเติม และกล้องตรวจจับการเคลื่อนไหวคิเนค การเปิดตัวบริการและอุปกรณ์ต่อพ่วงเพิ่มเติมเหล่านี้ช่วยให้แบรนด์เอกซ์บอกซ์เติบโตจากการเล่นเกมเพียงอย่างเดียวไปสู่การครอบคลุมมัลติมีเดียทั้งหมด และเปลี่ยนให้เป็นศูนย์กลางสำหรับความบันเทิงในการใช้คอมพิวเตอร์ในห้องนั่งเล่น

เอกซ์บอกซ์ 360 เปิดตัวทั่วโลกในช่วง พ.ศ. 2548-2549 ในช่วงแรกเกิดปัญหาการขาดตลาดในหลายภูมิภาครวมถึงในอเมริกาเหนือและยุโรป เครื่องเล่นเกมเวอร์ชันแรกสุดประสบปัญหากับอัตราความผิดพลาดเป็นจำนวนมากซึ่งระบุในสิ่งที่เรียกว่า "ไฟวงแหวนมรณะ" ทำให้จำเป็นต้องขยายระยะเวลาการรับประกันของอุปกรณ์ ไมโครซอฟท์เปิดตัวเครื่องเล่นเกมรุ่นที่ออกแบบใหม่ 2 รุ่น ได้แก่ เอกซ์บอกซ์ 360 เอส ใน พ.ศ. 2553 และ เอกซ์บอกซ์ 360 อี ใน พ.ศ. 2556 เอกซ์บอกซ์ 360 เป็นเครื่องเล่นวิดีโอเกมที่มียอดขายสูงสุดเป็นอันดับหกในประวัติศาสตร์ และเป็นเครื่องเล่นวิดีโอเกมที่มียอดขายสูงสุดโดยบริษัทอเมริกัน แม้ว่าเอกซ์บอกซ์ 360 จะไม่ใช่เครื่องเล่นวิดีโอเกมที่ขายดีที่สุดในยุคนั้น แต่เว็บไซต์ *[[เทคเรดาร์]]* ได้กล่าวว่า เอกซ์บอกซ์ 360 มีอิทธิพลมากที่สุดจากการเน้นที่การกระจายสื่อดิจิทัลและการเล่นเกมแบบผู้เล่นหลายคนบนเอกซ์บอกซ์ไลฟ์

เอกซ์บอกซ์วันซึ่งเป็นเครื่องเล่นวิดีโอเกมรุ่นถัดมาต่อจากเอกซ์บอกซ์ 360 วางจำหน่ายในวันที่ 22 พฤศจิกายน พ.ศ. 2556 ในวันที่ 20 เมษายน พ.ศ. 2559 ไมโครซอฟท์ประกาศว่าจะยุติการผลิตฮาร์ดแวร์เอกซ์บอกซ์ 360 ใหม่ แม้ว่าบริษัทจะยังคงสนับสนุนแพลตฟอร์มต่อไป ในวันที่ 17 สิงหาคม 2566 ไมโครซอฟท์ประกาศว่าในวันที่ 29 กรกฎาคม 2567 ร้านค้าของเอกซ์บอกซ์ 360 จะหยุดให้บริการการซื้อใหม่ และแอป Microsoft Movies & TV จะไม่สามารถใช้งานได้อีกต่อไป (แต่เครื่องเล่นเกมจะยังสามารถดาวน์โหลดเนื้อหาที่ซื้อไว้ก่อนหน้านี้ เปิดใช้งาน และเข้าสู่เซสชันหลายผู้เล่นได้)

## อ้างอิง

## แหล่งข้อมูลอื่น
* 
* Microsoft Support for Xbox 360
* Xbox development team blog 
* 

หมวดหมู่:เครื่องเล่นวิดีโอเกม
หมวดหมู่:ไมโครซอฟท์
ชีวสังเคราะห์

**ชีวสังเคราะห์** () เป็นการผลิตสารประกอบเคมีจากรีเอเจนต์ (reagent) *ชีวสังเคราะห์* ไม่เหมือนการสังเคราะห์ทางเคมี (chemical synthesis) เพราะเกิดขึ้นในสิ่งมีชีวิตและถูกเร่งปฏิกิริยาโดยเอ็นไซม์ และมันเป็นส่วนสำคัญของเมแทบอลิซึม

## สิ่งที่จำเป็นสำหรับชีวสังเคราะห์
* ตัวตั้งต้น
* พลังงาน (โดยทั่วไปจะได้จาก ATP)

## ส่วนประกอบอื่นที่ต้องใช้
* ตัวเร่งปฏิกิริยา โดยทั่วไปจะเป็นเอ็นไซม์
* รีดักชั่น อีควิวาเลนต์ (Reduction equivalents) ในรูปของ NADH, NADPH ฯลฯ

## ผลผลิตที่ได้จากชีวสังเคราะห์
* โปรตีน
* ไวตามิน
* ยาปฏิชีวนะ

ด้วยวิธีการนี้และความเจริญก้าวหน้าทาง ไบโอเทคโนโลยี่ (biotechnology) อาจสามารถผลิตพลาสติกที่สลายตัวได้เองทางชีวภาพ

หมวดหมู่:เมแทบอลิซึม
หมวดหมู่:เคมี
หมวดหมู่:ชีววิทยา
มวลโมเลกุล

**มวลโมเลกุล** () คือ มวลของสารนั้น 1 โมล โดยมวลโมเลกุลหาได้จากการเอามวลอะตอมของธาตุทั้งหมดในสูตรโมเลกุลนั้นมารวมกัน 

คำนี้ต่างจากน้ำหนักสูตร (Formula weight) ในกรณีที่สูตรของสารนั้นไม่ใช่สูตรโมเลกุล เช่น สารประกอบไอออนิก สารที่มีโครงสร้างผลึกร่างตาข่าย สารที่มีพันธะโลหะ หรือ พอลิเมอร์ ที่จะใช้สูตรอย่างง่ายแทนสูตรโมเลกุล

และในกรณีที่ โมเลกุล อยู่ในรูป High polymer หรือมีการต่อพันธะเป็นพอลิเมอร์มาก จะมีการแสดงมวลโมเลกุลในรูปค่าเฉลี่ย เนื่องจากแต่ละโมเลกุลมี น้ำหนักไม่เท่ากัน
หมวดหมู่:เคมี
แอแนบอลิซึม

**แอแนบอลิซึม(อังกฤษ: anabolism) หรือ วิถีแอแนบอลิซึม(อังกฤษ:anabolic pathway)**  เป็นกลุ่มวิถีเมแทบอลิซึมซึ่งสร้างโมเลกุลขึ้นจากหน่วยขนาดเล็ก ปฏิกิริยาเหล่านี้ต้องอาศัยพลังงาน ขบวนการเมแทบอลิซึม ทั้งในระดับเซลล์ อวัยวะและสิ่งมีชีวิต สามารถจำแนกได้เป็นแอแนบอลิซึมและแคแทบอลิซึม ที่มีลักษณะตรงข้ามกัน แอแนบอลิซึมได้รับพลังงานจากแคแทบอลิซึม โดยโมเลกุลขนาดใหญ่ถูกสลายลงเป็นส่วนที่เล็กกว่า และจะถูกใช้ไปในการหายใจระดับเซลล์ต่อไป ขบวนการแอแนบอลิซึมจำนวนมากใช้พลังงานจากอะดีโนซีนไตรฟอสเฟต (ATP)

ขบวนการแอแนบอลิซึมโน้มเอียงต่อ "การเสริมสร้าง" อวัยวะและเนื้อเยื่อ ขบวนการเหล่านี้ก่อให้เกิดการเจริญเติบโตและการเปลี่ยนแปลงของเซลล์ ตลอดจนการเพิ่มขนาดลำตัว ซึ่งเป็นขบวนการที่เกี่ยวข้องกับการสังเคราะห์โมเลกุลที่ซับซ้อน ตัวอย่างขบวนการแอแนบอลิซึม ได้แก่ การเจริญเติบโตและการสะสมแร่ธาตุ (mineralization) ของกระดูกและการเพิ่มมวลกล้ามเนื้อ นักวิทยาต่อมไร้ท่อเดิมจำแนกฮอร์โมนเป็นฮอร์โมนแอแนบอลิกหรือแคแทบอลิก ขึ้นอยู่กับส่วนของเมแทบอลิซึมที่มันไปกระตุ้น ฮอร์โมนแอแนบอลิกแบบดั้งเดิมเป็นแอแนบอลิกสเตอรอยด์ ซึ่งกระตุ้นการสังเคราะห์โปรตีนและการเจริญเติบโตของกล้ามเนื้อ สมดุลระหว่างแอแนบอลิซึมและแคแทบอลิซึมยังถูกควบคุมโดยจังหวะเซอร์คาเดียน ด้วยขบวนการอย่างเมแทบอลิซึมของกลูโคสที่ผันแปรให้เข้ากับคาบกิจกรรมตามปกติตลอดทั้งวันของสัตว์ 

## อ้างอิง

 
หมวดหมู่:เมแทบอลิซึม
แคแทบอลิซึม

thumb|250px|right|แผนภาพแคแทบอลิซึมของสารอาหารในร่างกาย

**แคแทบอลิซึ** () หรือ **วิถีแคแทบอลิซึม** () เป็นกลุ่มวิถีเมแทบอลิซึมซึ่งสลายโมเลกุลเป็นหน่วยขนาดเล็กและปลดปล่อยพลังงาน ในแคแทบอลิซึม โมเลกุลขนาดใหญ่ เช่น พอลิแซ็กคาไรด์ ลิพิด กรดนิวคลีอิกและโปรตีนถูกสลายเป็นหน่วยขนาดเล็กกว่า เช่น มอโนแซ็กคาไรด์ กรดไขมัน นิวคลีโอไทด์และกรดอะมิโนตามลำดับ โมเลกุลขนาดใหญ่ เช่น พอลิแซ็กคาไรด์ โปรตีนและกรดนิวคลีอิก ซึ่งประกอบด้วยหน่วยมอโนเมอร์สายยาวนี้ เรียกว่า พอลิเมอร์

เซลล์ใช้มอโนเมอร์ที่ปลดปล่อยจากการสลายพอลิเมอร์เพื่อสร้างโมเลกุลพอลิเมอร์ใหม่ หรือย่อยมอโนเมอร์นั้นอีกจนเหลือผลิตภัณฑ์ของเสียที่มีโครงสร้างเรียบง่าย และปลดปล่อยพลังงานออกมา ของเสียในเซลล์รวมถึงกรดแลกติก กรดอะซีติก คาร์บอนไดออกไซด์ แอมโมเนียและยูเรีย การสร้างของเสียเหล่านี้โดยปกติเป็นกระบวนการออกซิเดชันเกี่ยวข้องกับการปลดปล่อยพลังงานเคมีอิสระ ซึ่งบางส่วนสูญเสียไปในรูปความร้อน แต่ส่วนที่เหลือถูกใช้เพื่อขับเคลื่อนการสังเคราะห์อะดีโนซีนไตรฟอสเฟต (ATP) โมเลกุลนี้ทำหน้าที่เป็นหนทางที่เซลล์ขนส่งพลังงานที่ปลดปล่อยออกมาจากแคแทบอลิซึมไปยังปฏิกิริยาที่ต้องการพลังงานซึ่งประกอบเป็นแอแนบอลิซึม ฉะนั้น แคแทบอลิซึมจึงให้พลังงานเคมีซึ่งจำเป็นต่อการคงสภาพและการเจริญเติบโตของเซลล์ ตัวอย่างของขบวนการแคแทบอลิซึม เช่น ไกลโคไลสิส วัฏจักรเครปส์ การสลายโปรตีนกล้ามเนื้อเพื่อใช้กรดอะมิโนเป็นสารตั้งต้นในการสร้างกลูโคส และการสลายไขมันในเนื้อเยื่อไขมันเป็นกรดไขมัน

มีหลายสัญญาณซึ่งควบคุมแคแทบอลิซึม สัญญาณที่ทราบกันส่วนมากเป็นฮอร์โมนและโมเลกุลที่เกี่ยวข้องในเมแทบอลิซึมเอง นักวิทยาต่อมไร้ท่อเดิมจำแนกฮอร์โมนจำนวนมากเป็นฮอร์โมนแอแนบอลิกหรือแคแทบอลิกขึ้นอยู่กับส่วนของเมแทบอลิซึมที่มันไปกระตุ้น ฮอร์โมนแคแทบอลิกดั้งเดิมที่ทราบกันตั้งแต่ต้นคริสต์ศตวรรษที่ 20 ได้แก่ คอร์ติซอล กลูคากอนและอะดรีนาลีน ตลอดจนแคทีโคลามีนอื่น ๆ ในทศวรรษหลัง ๆ มีการค้นพบฮอร์โมนมากขึ้นที่มีผลเชิงแคแทบอลิซึมอยู่บ้าง รวมทั้งไซโคไคน์ โอรีซิน (ไฮโปเครติน) และเมลาโทนิน

ฮอร์โมนแคแทบอลิกเหล่านี้จำนวนมากแสดงผลต่อต้านแคแทบอลิซึมในเนื้อเยื่อกล้ามเนื้อ การศึกษาหนึ่งพบว่า การจัดการเอพิเนฟริน (อะดรีนาลิน) มีผลยับยั้งการสลายโปรตีน และอันที่จริง ยับยั้งแคแทบอลิซึมมากกว่ากระตุ้น อีกการศึกษาหนึ่งพบว่า แคทีโคลามีนโดยรวม (คือ นอร์อะดรีนาลินและอะดรีนาลิน) ลดอัตราแคแทบอลิซึมในกล้ามเนื้ออย่างมาก

## อ้างอิง

หมวดหมู่:เมแทบอลิซึม
ปัญหาของฮิลเบิร์ท

**ปัญหาของฮิลเบิร์ท** () คือ ปัญหาคณิตศาสตร์ทั้ง 23 ข้อ ที่ตั้งโดยดาวิท ฮิลเบิร์ท นักคณิตศาสตร์ชาวเยอรมัน ได้นำเสนอต่อที่ประชุมสภานักคณิตศาสตร์นานาชาติ (International Congress of Mathematicians) ณ กรุงปารีส เมื่อ ค.ศ. 1900 ปัญหาเหล่านี้เป็นปัญหาที่ยังไม่มีใครแก้ได้ในเวลานั้น และมีอิทธิพลต่อวงการคณิตศาสตร์เป็นอย่างมากในคริสต์ศตวรรษที่ 20 ฮิลเบิร์ทได้เสนอปัญหา 10 ข้อต่อที่ประชุม (ปัญหาข้อ 1, 2, 6, 7, 8, 13, 16, 19, 21 และ 22) เมื่อวันที่ 8 สิงหาคม และได้เสนอปัญหาข้ออื่น ๆ ในภายหลัง

## ข้อมูล
ปัญหาของฮิลเบิร์ท 23 ข้อ มีดังนี้

หมวดหมู่:ประวัติศาสตร์คณิตศาสตร์
หมวดหมู่:ข้อความคาดการณ์
หมวดหมู่:ปัญหาทางคณิตศาสตร์ที่ยังแก้ไม่ได้
สารประกอบ

[thumbnail|[น้ำ ถือเป็นสารประกอบทางเคมีอย่างหนึ่ง]]
**สารประกอบ** เป็นสารเคมีที่เกิดจากธาตุเคมีตั้งแต่สองตัวขึ้นไปมารวมตัวกันโดย พันธะเคมีด้วยอัตราส่วนของส่วนประกอบที่แน่นอน ตัวอย่าง เช่น ไดไฮโรเจนโมน็อกไซด์ หรือ น้ำ มีสูตรเคมีคือ H2Oซึ่งเป็นสารที่ประกอบด้วย ไฮโดรเจน 2 อะตอม และ ออกซิเจน 1 อะตอม

ในสารประกอบอัตราส่วนของส่วนประกอบจะต้องคงที่และตัวชี้วัดความเป็นสารประกอบที่สำคัญคือ คุณสมบัติทางกายภาพ ซึ่งจะแตกต่างจาก ของผสม (mixture) หรือ [อัลลอย] (alloy) เช่น ทองเหลือง (brass) ซูเปอร์คอนดักเตอร์ YBCO, สารกึ่งตัวนำ อะลูมิเนียม แกลเลียม อาร์เซไนด์ (aluminium gallium arsenide) หรือ ช็อคโกแลต (chocolate) เพราะเราสามารถกำหนดอัตราส่วนของ ของผสมได้

ตัวกำหนดคุณลักษณะเฉพาะของสารประกอบที่สำคัญคือ สูตรเคมี (chemical formula)
ซึ่งจะแสดงอัตราส่วนของอะตอมในสารประกอบนั้น ๆ และจำนวนอะตอมในโมเลกุลเดียว เช่น สูตรเคมีของ อีทีน (ethene) จะเป็นC2H4 ไม่ใช่ CH2)
สูตรไม่ได้ระบุว่าสารประกอบประกอบด้วยโมเลกุล เช่น โซเดียมคลอไรด์ (เกลือแกง, NaCl) เป็น สารประกอบไอออนิก (ionic compound)

## ประเภทของสารประกอบ
* กรด
* เบส
* สารประกอบไอออนิก (ionic compound)
* ออกไซด์
* สารประกอบอินทรีย์

## ประเภทสารประกอบจำแนกตามพันธะภายในสารประกอบ
* พันธะโคเวเลนต์ (Covalent Bond) เป็นพันธะที่มีการใช้อิเล็กตรอนวงนอกสุดร่วมกันเพื่อให้ครบตามกฎออกเตต (Octet's Rule) คือมีอิเล็กตรอนวงนอกสุดครบ 8 ตัว ซึ่งยังมีพันธะโคเวเลนต์อีกชนิดหนึ่งคือ พันธะโคออร์ดิเนตโคเวเลนต์ (Coordinate Covalent Bond) ซึ่งเกิดจากการที่อะตอมหนึ่งให้อิเล็กตรอนทั้ง 2 ตัวแก่อิเล็กตรอนอีกตัวหนึ่งใช้ร่วมกัน สารประกอบเหล่านี้เรียกว่า สารประกอบโคเวเลนต์ (Covalent Compound)
* พันธะไอออนิก (Ionic Bond) เป็นพันธะที่เกิดจากการเสียและรับอิเล็กตรอนของอะตอมและเกิดแรงทางไฟฟ้าซึ่งกันและกันระหว่างไอออนบวกและไอออนลบ เกิดเป็นโครงผลึกขนาดยักษ์ ไม่มีโมเลกุล ซึ่งไอออนบวกและไอออนลบนี้จะเป็นอะตอมหรือกลุ่มอะตอมก็ได้ สารประกอบเหล่านี้เรียกว่า สารประกอบไอออนิก (Ionic Compound)
* พันธะโครงผลึกร่างตาข่าย เป็นพันธะที่แข็งแรงที่สุด และเป็นพันธะที่ไม่มีโมเลกุล พบในสารประเภท ทราย คาร์โบรันดัม เพชร แกรไฟต์ เป็นต้น

## ดูเพิ่ม
* ธาตุเคมี
* รายชื่อสารประกอบ
* รายชื่อสารประกอบอนินทรีย์
* รายชื่อสารประกอบอินทรีย์
* ระบบการเรียกชื่อสารเคมีของ IUPAC
* รายชื่อสารประกอบชีวโมเลกุล
*โมเลกุลไฮเพอร์เวเลนต์
* Chemistry resources
* อุตสาหกรรมเคมี
* Systematic name

หมวดหมู่:สารเคมี
หมวดหมู่:สารประกอบเคมี
เต้านม

**เต้านม** () คืออวัยวะส่วนหนึ่งของร่างกายผู้หญิงอยู่บริเวณหน้าอกทั้งสองข้าง เต้านมของเด็กหญิงจะแบนราบ และจะพัฒนาขยายขึ้นในช่วงที่ผู้หญิงเริ่มเป็นวัยรุ่น เต้านมใช้สำหรับป้อนนมเด็ก โดยเมื่อผู้หญิงมีลูกเต้านมจะผลิตน้ำนม การแสดงเต้านมในที่สาธารณะจะถูกห้ามตามกฎหมายในขณะที่บางสถานที่จะสามารถแสดงได้

**เต้านมหรือหน้าอก** ยังเป็นสัญลักษณ์ที่ใช้แสดงถึงความเป็นผู้หญิง ซึ่งเทคโนโลยีในปัจจุบัน สามารถแก้ไขตกแต่งลักษณะภายนอกของเต้านมให้มีลักษณะตามต้องการได้ เช่น การศัลยกรรมหน้าอกให้ใหญ่ขึ้นหรือทำให้เล็กลง การเปลี่ยนรูปทรงให้สวยงามขึ้น การลดการหย่อนคล้อยลง ทั้งนี้การจะทำการศัลยกรรมหน้าอกนั้น จำเป็นต้องทำโดยแพทย์ผู้เชี่ยวชาญเฉพาะด้านเท่านั้น

## ดูเพิ่ม
* มะเร็งเต้านม
* มะเร็งปากมดลูก

## อ้างอิง

หมวดหมู่:อวัยวะ
หมวดหมู่:กายวิภาคศาสตร์ของมนุษย์
อูจิวะ

right|100px|อูจิวะ พัดกระดาษญี่ปุ่น

**อูจิวะ** () เป็นพัดกระดาษชนิดหนึ่งของประเทศญี่ปุ่น มีลักษณะแบนเป็นวงกลม ในสมัยญี่ปุ่นโบราณ อูจิวะมีใช้ประกอบในการตัดสินคดี และในการรบ ในปัจจุบันนิยมใช้ในการประดับประดา และมีการแจกพัดเพื่อโฆษณาสินค้าตามสถานีรถไฟ

## แหล่งข้อมูลอื่น
* ขั้นตอนการทำอุจิวะ 

หมวดหมู่:วัฒนธรรมญี่ปุ่น
หมวดหมู่:สิ่งประดิษฐ์จากกระดาษ
โครงกระดูก

**ระบบโครงกระดูก** (skeletal system) คือระบบทางชีววิทยาที่ใช้เป็นส่วนหนึ่งของโครงสร้างสิ่งมีชีวิต แบ่งออกเป็น 3 ประเภทคือ ระบบโครงกระดูกภายนอก (exoskeleton) พบในสัตว์ประเภทแมลง หรือหอย เป็นโครงสร้างแข็งภายนอกปกป้องร่างกาย ระบบโครงกระดูกภายใน (endoskeleton) พบในสัตว์มีกระดูกสันหลัง เช่นกระดูกมนุษย์ หรือกระดูกในสัตว์ประเภทปลาที่เรียกว่า ก้าง และ ระบบโครงกระดูกของเหลว (hydrostatic skeleton) เป็นระบบโครงสร้างที่ใช้ของเหลว เช่น เลือด เป็นส่วนประกอบ พบตามสัตว์ไม่มีกระดูกสันหลัง เช่น แมงกะพรุน

หมวดหมู่:กายวิภาคศาสตร์ของสัตว์

หมวดหมู่:อวัยวะ
คโครงกระดูก
เซอร์ไวเวอร์ วานูอาตู

**เซอร์ไวเวอร์ วานูอาตู - หมู่เกาะแห่งไฟ** () เป็นฤดูกาลที่ 9 ของรายการเรียลลิตี้โชว์ เซอร์ไวเวอร์ ถ่ายทำ บนเกาะวานูอาตู ประเทศวานูอาตู แห่งแปซิฟิกตอนใต้ บริเวณนี้เป็นรอยเคลื่อนตัวของโลก มีแผ่นดินไหวและภูเขาไฟระเบิดมากมายบนหมู่เกาะแทบนี้จนได้ชื่อว่า วงแหวนแห่งไฟ บนเกาะแห่งนี้มีชนเผ่ากลุ่มหนึ่งที่มีวัฒนธรรมที่ชายเป็นใหญ่ และมีพิธีกรรมที่ต้องสืบต่อจากปู่สู่พ่อ พ่อสู่ลูกชายเป็นทอดๆ ไม่ว่าจะเป็นพิธีโดดหอโดยใช้เพียงเถาวัลย์ไม่กี่เส้นเพื่อแสดงถึงความกล้าหาญของเพศชาย นอกจากนั้นบนเกาะนี้หมู (ป่า) ถือว่าเป็นรางวัลและของสังเวยอย่างดีบนเผ่า ส่วนต่างๆของหมู ไม่ว่าจะเป็นกะโหลก น้ำมันหมู กลายเป็นส่วนประกอบสำคัญของพิธีกรรมบนเกาะนี้ วานูอาตูเป็นฤดูกาลที่ 2 ที่เผ่าถูกแบ่งออกเป็นเผ่าชายล้วนและเผ่าหญิงล้วน หลังจากที่ฤดูกาลที่ 6 เคยทำมา

การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 17 กันยายน พ.ศ. 2547 เวลา 13:00 น. ตามเวลาประเทศไทย

## รายละเอียดของฤดูกาล
* **เผ่า** :
: โลเพวี สีประจำเผ่า สีแดง สัญลักษณ์คือ ค้างคาว
: ยาเซอร์ สีประจำเผ่า สีเหลือง สัญลักษณ์คือ เต่าทะเล
: อะลินตา สีประจำเผ่า สีส้ม แปลว่า มวลชนแห่งเพลิง
* **ตุ๊กตาสิทธิคุ้มกัน** : อาวุธประเภทหอกทำจากไม้เผ่าประดับด้วยกระดูกขากรรไกรหมูป่า
* **สร้อยสิทธิคุ้มกัน** : สร้อยประดับด้วยเขี้ยวหมูป่า
* **คบเพลิง** : ด้ามเป็นไม้ประดับด้วยเชือกเป็นพู่ ส่วนเป็นคบเพลิงทำจากโลหะ
* **อุปกรณ์ดับไฟ** : เป็นโลหะมีรูปร่างคล้ายหัวขวาน
* **สถาเผ่า** : จัดกลางลานพิธีกรรมในป่าทึบ ประดับด้วยเสาไม้ต่างๆ

## ผู้เข้าแข่งขัน

## การแข่งขัน

## การโหวต

## ดูเพิ่ม
## แหล่งข้อมูลอื่น
* เว็บไซต์อย่างเป็นทางการของเซอร์ไวเวอร์ วานูอาตู 

เซอร์ไวเวอร์
ซเซอร์ไวเวอร์
เซอร์ไวเวอร์
ยูเจนอล

thumb|200px|right|สูตรโครงสร้างของยูเจนอล 

**ยูเจนอล** หรือ **ยูจีนอล** (; ipa: )(C10H12O2) หรือเรียกชื่อตามระบบ IUPAC ว่า 2-เมทอกซี-4-(2-โพรพินิล)ฟีนอล เป็นสารประกอบไควอะคอลที่มีสายโซ่อะลิล และเป็นสมาชิกของกลุ่มสารเคมีที่เรียกว่าอัลลิลเบนซีน ซึ่งเป็นของเหลวมันที่มีกลิ่นหอม ตั้งแต่สีใสจนถึงสีเหลืองอ่อน สกัดได้จากน้ำมันหอมระเหยบางชนิด โดยเฉพาะจากกานพลู จันทน์เทศ อบเชย โหระพา และใบกระวาน มีความเข้มข้นของยูจีนอลในน้ำมันกานพลูมีประมาณ 80–90% และในน้ำมันใบกานพลูประมาณ 82–88% ยูจีนอลมีกลิ่นหอมเผ็ดคล้ายกลิ่นกานพลู ซึ่งชื่อยูจีนอลนี้มีที่มาจาก *Eugenia caryophyllata* ซึ่งเป็นชื่อทางวิทยาศาสตร์ของกานพลูตามการจำแนกในสมัยของลินเนียส แต่ปัจจุบันชื่อที่ได้รับการยอมรับคือ *Syzygium aromaticum*

## การนำไปใช้
เป็นของเหลวคล้ายน้ำมันสีเหลืองอ่อน ละลายได้เล็กน้อยในน้ำ ละลายได้ดีในตัวทำละลายอินทรีย์ มีกลิ่นคล้ายกานพลู มีประโยชน์ดังนี้
*ใช้ทำน้ำหอม
*ใช้แต่งกลิ่น 
*ในทางการแพทย์ ยาฆ่าเชื้อ และระงับความรู้สึกเฉพาะที่
*ใช้ผลิตไอโซยูเจนอล (isoeugenol) เพื่อนำไปใช้ผลิตวานิลลิน (vanillin) 
*เมื่อผสมกับสังกะสีออกไซด์ (zinc oxide) จะได้ซีเมนต์ที่ใช้ในงานทันตกรรม
*ใช้ผลิตสเตบิไลเซอร์ (stabilizers) และสารต้านอนุมูลอิสระ (antioxidant) ในงานผลิตพลาสติกและยาง

## การได้ยาเกินขนาด
การได้ยาเกินขนาดจะมีอาการดังนี้
*เลือดออกในปัสสาวะ
*วิงเวียนศีรษะ (dizziness) 
*ชัก (convulsion) 
*ท้องร่วง (diarrhea)
*หมดสติ (unconsciousness) 
*หัวใจเต้นเร็ว (heartbeat) 

## การพบในธรรมชาติ
ยูจีนอลเกิดขึ้นตามธรรมชาติในพืชหลายชนิด รวมถึงพืชต่อไปนี้:
* กานพลู (*Syzygium aromaticum*)
* โกฐจุฬาลัมพา
* อบเชย
* ใบกระวานอินเดีย
* จันทน์เทศ (*Myristica fragrans*)
* *[[Ocimum basilicum]]* (โหระพา)
* *[[Ocimum gratissimum]]* (ใบยี่หร่า)
* *[[Ocimum tenuiflorum]]* (ชื่อพ้อง *Ocimum sanctum*; ชื่อสามัญ กะเพรา)
* โป๊ยกั๊กญี่ปุ่น
* สะระแหน่
* ผักชีลาว
* *[[Pimenta dioica]]* (ออลสไปซ์) 
* วะนิลา
* ใบกระวาน
* ขึ้นฉ่าย
* ขิง

## ดูเพิ่มเติม
*ชีวโมเลกุล

## เชิงอรรถและรายการอ้างอิง


หมวดหมู่:ยา
หมวดหมู่:ฟีนอล
หมวดหมู่:ฟีนอลอีเทอร์
หมวดหมู่:สารประกอบเมทอกซี
หมวดหมู่:แอลคีน
วานิลลิน

**วานิลลิน** () หรือ *4-ไฮดรอกซี่-3-เมตทอกซี่เบนซัลดีไฮด์* เป็นสารประกอบอินทรีย์ที่มีสูตรโมเลกุลดังนี้ C8H8O3  ส่วนที่เป็น ฟังก์ชันนัลกรุป 
ของมันคือ
* อัลดีไฮด์ (aldehyde)
* อีเทอร์ (ether)
* แอลกอฮอล์ (alcohol)

ในธรรมชาติสามารถสกัดได้จาก เมล็ด **[[วานิลลา]]** **วานิลลิน**สังเคราะห์ใช้เป็นตัวแต่งกลิ่นใน อาหาร เครื่องดื่ม และยาสารสกัดวานิลลา ในธรรมชาติจะมีสารประกอบแตกต่างกันเป็นร้อยชนิด  เนื่องจาก**วานิลลิน**ที่ได้จากธรรมชาติมีราคาแพงมากดังนั้น**วานิลลิน**ที่ใช้ในอุตสาหกรรมจึงได้จากการสังเคราะห์  การสังเคราะห์เพื่อการค้าครั้งแรกตั้งต้นจาก ยูเจนอล (eugenol) เมื่อผ่านกระบวนการ ไอโซเมอเรชันจะได้  ไอโซยูเจนอล (isoeugenol) และตามด้วยกระบวนการออกซิเดชันจะได้**วานิลลิน**แต่ปัจจุบันได้จาก
* ฟอร์มิเลชัน (formylation) กัวไอเอคอล (guaiacol) หรือเรียกว่า ปฏิกิริยา ไรเมอร์-ไทมานน์(Reimer-Tiemann reaction)
* โดยการหมัก ลิกนิน (lignin) ซึ่งเป็นผลพลอยได้จากอุตสาหกรรมกระดาษ

## อ้างอิง

หมวดหมู่:รสชาติ
หมวดหมู่:ฟีนอล
หมวดหมู่:สารประกอบอะโรมาติก
หมวดหมู่:แอลดีไฮด์
หมวดหมู่:ฟีนอลอีเทอร์
หมวดหมู่:สารประกอบเมทอกซี
การเต้นแท็ป

thumb|รองเท้าแท็ป จะมีแผ่นเหล็กอยู่ด้านใต้บริเวณปลายเท้าและส้นเท้า
**การเต้นแท็ป** หรือ **แท็ปแดนซ์** () เป็นการเต้นรำชนิดหนึ่งถือกำเนิดขึ้นในสหรัฐอเมริกาในช่วงคริสต์ศตวรรษที่ 19 ในปัจจุบันเป็นที่นิยมทั่วโลก ชื่อของการเต้นรำชนิดนี้เกิดมาจากเสียง "แท็ป แท็ป" จากแผ่นเหล็กภายใต้รองเท้าเต้นสัมผัสกับพื้น การเต้นรำชนิดนี้ไม่เพียงแต่ เป็นเพียงการแสดงเต้นรำ แต่รวมถึงการสร้างจังหวะเสียงเหมือนนักดนตรีอีกทางหนึ่ง

## ประวัติ
การเต้นแท็ปถือกำเนิดในเขตไฟว์พอยส์ในเมืองนิวยอร์กโดยเกิดจากการผสมผสานของการเต้นรำของแอฟริกา ไอร์แลนด์ สวีเดนและอังกฤษ ทำให้เกิดการเต้นแท็ปในลักษณะของอเมริกันถือกำเนิดขึ้น และได้เป็นที่นิยมเมื่อมีการแสดงลักษณะวอเดอวิลล์ (Vaudeville) ในโรงละครบรอดเวย์ ซึ่งในช่วงเวลานั้น การเต้นแท็ป ยังคงเรียกว่า การเต้นแจ๊ส (jazz dance) เนื่องมาจากเพลงหลักที่ใช้ในแท็ปคือแจ๊ส

## ลักษณะเฉพาะของแท็ป
รองเท้าแท็ปจะมีแผ่นเหล็กสองแผ่นที่ปลายเท้าและส้นเท้าสำหรับสร้างจังหวะ จังหวะของแท็ปปกติจะใช้ที่ 8 จังหวะ (1, 2, 3, 4, 5, 6, 7, 8, หยุด, 1, 2, ...) และสามารถปรับเปลี่ยนได้ตามจังหวะของตัวเอง แท็ปสามารถเต้นตามจังหวะของเพลง หรือขึ้นจังหวะเอกได้โดยไม่จำเป็นต้องมีเพลงกำกับ ท่าเต้นพื้นฐานของแท็ปได้แก่
* **แฟลป** เสียงจังหวะที่ปลายเท้าสัมผัสกับพื้น 1 จังหวะ และหยุด
* **บรัช** เสียงจังหวะปลายเท้า 1 จังหวะ เหมือนกับการกวาดพื้นด้วยปลายเท้า
* **ชัฟเฟิล** เสียงจังหวะที่ปลายเท้า 2 จังหวะ โดยเป็นการสะบัดปลายเท้าไปและกลับ (เหมือนกับ บรัชและย้อนกลับ)
ตัวอย่างการผสมของท่าแท็ปพื้นฐาน อาจผสมได้หลายอย่างเช่น แฟลป 4 ครั้ง เป็น 8 จังหวะ หรือ ชัฟเฟิล 3 ครั้ง (6 จังหวะ) รวมกับเคาะที่ส้นเท้าอีก 2 จังหวะ

## อ้างอิง

* Beverly Fletcher, *Tap Works*, Princeton Book company, ISBN 0-87127-247-4

หมวดหมู่:การเต้นรำ
หมู่ฟังก์ชัน

**หมู่ฟังก์ชัน** () เป็นส่วนโครงสร้างย่อยของโมเลกุลที่มีองค์ประกอบและโครงสร้างเฉพาะตัว หมู่ฟังก์ชันมักเป็นตัวกำหนดการทำปฏิกิริยาและสมบัติทางเคมีอื่น ๆ ของโมเลกุลที่มีพวกมันเป็นส่วนประกอบ

ตารางต่อไปนี้แสดงหมู่ฟังก์ชันนัลที่พบได้บ่อย ๆ ในวิชาเคมีอินทรีย์ สูตรโครงสร้างของหมู่ฟังก์ชันจะใช้สัญลักษณ์ R และ R' แทนกลุ่มของอะตอมใด ๆ ซึ่งโดยทั่วไปแล้วหมายถึงส่วนที่เหลือของโมเลกุลที่มีหมู่ฟังก์ชันนั้นเป็นส่วนประกอบ

การรวมชื่อฟังก์ชันนัลกรุป เข้ากับชื่อสารประกอบหลัก อัลเคน (alkane) จะทำให้มีน้ำหนักในระบบการตั้งชื่อสารเคมี (systematic name) เพื่อใช้ตั้งชื่อ สารประกอบอินทรีย์

อะตอมที่ไม่ใช่ไฮโดรเจนในฟังก์ชันนัลกรุป จะเชื่อมต่อซึ่งกันและกันแกบโมเลกุลที่ว่างด้วย
โควาเลนต์ บอนด์ (covalent bond) แต่ถ้ากลุ่มของอะตอมเชื่อมต่อกับโมเลกุลว่างด้วยแรง
ไอออนิก (ionic forces) กลุ่มของอะตอมนั้นจะถูกเรียกว่า พอลิอะตอมิก ไอออน (polyatomic ion) หรือ คอมเพล็ก ไอออน (complex ion) และทั้งหมดนี้จะถูกเรียกว่า
อนุมูลทางเคมี (radical) หรือ อนุมูลอิสระ (free radical)

คาร์บอนตัวแรกหลังคาร์บอนที่ติดกับฟังก์ชันนัลกรุปจะเรียกว่า แอลฟ่า คาร์บอน

## แหล่งข้อมูลอื่น
* IUPAC ligand abbreviations (pdf)


หมวดหมู่:หมู่ฟังก์ชัน
อุทยานแห่งชาติโยเซมิตี

**อุทยานแห่งชาติโยเซมิตี** () เป็นอุทยานแห่งชาติที่อยู่ในรัฐแคลิฟอร์เนียของสหรัฐ มีพื้นที่ 1,189 ตารางไมล์ หรือ 3,081 ตารางกิโลเมตร หรือ 1,925,625 ไร่ โดยมีพื้นที่จรดทะเลทรายเนวาดา อุทยานแห่งชาติโยเซมิตีเป็นสถานที่ท่องเที่ยวสำคัญแห่งหนึ่งของสหรัฐอเมริกามีนักท่องเที่ยวเฉลี่ย 3 ล้านคนต่อปี และได้เป็นแหล่งมรดกโลกเมื่อ พ.ศ. 2527 โยเซมิตีเป็นที่รู้จักในชื่อของหน้าผาหินแกรนิต ยอดเขาโดมครึ่งซีก (half dome) น้ำตกขนาดใหญ่หลายน้ำตก และพื้นที่ประมาณร้อยละ 89 ของอุทยานเป็นป่าที่มีสัตว์อาศัยอยู่

## อ้างอิง

## แหล่งข้อมูลอื่น

* เว็บไซต์อุทยานแห่งชาติ

หมวดหมู่:ภูมิศาสตร์รัฐแคลิฟอร์เนีย
หมวดหมู่:อุทยานแห่งชาติในสหรัฐ
หมวดหมู่:แหล่งมรดกโลกในสหรัฐ
หมวดหมู่:แหล่งมรดกโลกทางธรรมชาติ
หมวดหมู่:IUCN ประเภท Ib
คลัง (โปรแกรม)

[thumb|277px|right|ตัวอย่างแผนภาพแสดงการเรียกใช้งานไลบรารีของโปรแกรมเล่นสื่อผสมประเภท [Ogg Vorbis]]
**คลังโปรแกรม** หรือ **ไลบรารี** () ในทางวิทยาการคอมพิวเตอร์ คือส่วนที่รวบรวมกระบวนการ (process) และฟังก์ชันย่อย (subroutine) ต่าง ๆ ซึ่งอาจจะรวมซอร์สโค้ดหรือไม่ก็ได้ ที่จำเป็นต้องใช้ในการเขียนซอฟต์แวร์หรือใช้ในการทำงานของโปรแกรมหนึ่ง ๆ

## รูปแบบไฟล์
* ใน กนู/ลีนุกซ์ โซลาริส และ บีเอสดี ตัวแปร: `lib''ชื่อไลบรารี''.a` และ `lib''ชื่อไลบรารี''.so` ไฟล์จะถูกเก็บไว้ในไดเร็กทอรี `/lib`
* แมคโอเอสเท็น ใช้ระบบไลบรารีจากระบบบีเอสดี และใช้ `.so` และ `.dylib` 
* ไมโครซอฟท์วินโดวส์ ใช้ `*.lib` สำหรับไลบรารีสแททิก และ `*.dll` สำหรับไลบรารีไดนามิก


หมวดหมู่:เทคโนโลยีระบบปฏิบัติการ
หมวดหมู่:รูปแบบไฟล์คอมพิวเตอร์
สารเคมี

**สารเคมี** () เป็นสสารวัสดุ ที่ใช้ในโรงงานอุตสาหกรรมหรือได้จากกระบวนการเคมี เช่น
* **[[สารประกอบเคมี]]** (chemical compound) คือสสารที่ประกอบด้วย ธาตุเคมีตั้งแต่สองตัวขึ้นไปมาผสมกันทางเคมีในอัตราส่วนที่แน่นอน
* **[[ธาตุเคมี]]**เป็นสสารที่ไม่สามารถแบ่งให้เป็นสารเคมีที่มีคุณสมบัติแตกต่างไปจากสารเคมีเดิมได้อีก เพราะอนุภาคที่เล็กที่สุดของธาตุเราเรียกว่า **[[อะตอม]]**ซึ่งประกอบด้วย อิเล็กตรอน โคจรรอบจุดศูนย์กลางที่เรียกว่า นิวเคลียส ที่ประกอบ โปรตอน และ นิวตรอน
* **[[โมเลกุล]]** เป็นอนุภาคที่เล็กที่สุดของสารประกอบที่ยังมีคุณสมบัติของสารประกอบเดิมนั้นอยู่
* **[[ไอออน]]** เป็น อะตอม หรือ กลุ่มของอะตอมที่สูญเสียประจุไฟฟ้าเรียกว่า **แคตไอออน** หรือเพิ่มเรียก**แอนไอออน** อิเล็กตรอน
* ปฏิกิริยาเคมี เป็นกระบวนการที่สสาร หนึ่ง สอง หรือมากกว่า (เรียกว่า รีแอกแตนต์) มาผสมรวมกันแล้วเกิดการเปลี่ยนแปลงทางเคมี ได้เป็นผลิตภัณฑ์ใหม่ที่มีคุณสมบัติแตกต่างจากสารตั้งต้น                                       
* 
* 
* 
* 
* 
**สารเคมี** หรือที่รู้จักกันในชื่อของ **สารบริสุทธิ์** คือ รูปแบบหนึ่งของสสารที่มีองค์ประกอบคงที่และมีคุณสมบัติเฉพาะตัว ไม่สามารถแยกองค์ประกอบได้ด้วยวิธีการทางกายภาพ ซึ่งก็คือ ปราศจากการทำลายพันธะเคมีนั่นเอง

สารเคมีสามารถเป็นได้ทั้ง ธาตุ, สารประกอบ, ไอออน หรือ โลหะผสม (โลหะเจือ)

สารเคมีบ่อยครั้งถูกเรียกเป็น 'สารบริสุทธิ์' เพื่อแยกตัวมันออกจากสารผสม ตัวอย่างทั่วไปของสารเคมี เช่น น้ำบริสุทธิ์ น้ำมีคุณสมบัติและสัดส่วนของไฮโดรเจนและออกซิเจนเหมือนกัน ไม่ว่าจะนำมาจากแม่น้ำหรือทำขึ้นในห้องปฏิบัติการ 

สารเคมีอื่น ๆ ที่พบทั่วไปในรูปของสารบริสุทธิ์ เช่น เพชร (คาร์บอน), ทอง, เกลือแกง (โซเดียมคลอไรด์) และน้ำตาลทราย (ซูโครส)

อย่างไรก็ตาม ในทางปฏิบัติไม่มีสารใดที่บริสุทธิ์อย่างสิ้นเชิงและความบริสุทธิ์ของสารเคมีถูกระบุโดยขึ้นอยู่กับความเจาะจงในการใช้สารเคมี

สารเคมีปรากฏให้เห็นในรูปแบบของของแข็ง, ของเหลว, ก๊าซ หรือ พลาสมา และอาจเปลี่ยนสถานะไปมาได้โดยการเปลี่ยนแปลงอุณหภูมิหรือความดัน สารเคมีอาจถูกรวมเข้าด้วยกันหรือเปลี่ยนแปลงไปเป็นสารอื่นได้โดยอาศัยปฏิกิริยาทางเคมี 

รูปแบบของพลังงาน เช่น แสงและความร้อน ไม่ถือเป็นสสาร ด้วยเหตุนี้จึงไม่ถูกจัดเป็นสารตามการพิจารณาข้างต้น
หมวดหมู่:เคมี
หมวดหมู่:สารเคมี
โรเบิร์ต ฟลอยด์

**โรเบิร์ต ดับเบิลยู ฟลอยด์** () (8 มิถุนายน ค.ศ. 1936 - 25 กรกฎาคม ค.ศ. 2001) เป็นนักวิทยาการคอมพิวเตอร์ที่มีชื่อเสียง

ฟลอยด์เกิดที่นิวยอร์ก เขาเรียนจบมัธยมเมื่ออายุ 14 ปี  จากนั้นเขาได้เรียนจบระดับปริญญาตรีที่มหาวิทยาลัยชิคาโกในสาขาศิลปศาสตร์ในปี ค.ศ. 1953 (เมื่ออายุเพียง 17 ปี) และปริญญาตรีสาขาฟิสิกส์ ในปี ค.ศ. 1958 เขาเริ่มทำงานเป็นผู้ปฏิบัติการคอมพิวเตอร์ในต้นยุคทศวรรษที่ 60 และได้ตีพิมพ์ผลงานที่สำคัญหลายชิ้น จากนั้นมหาวิทยาลัยคาร์เนกีเมลลอนได้รับเข้าทำงานในตำแหน่งผู้ช่วยศาสตราจารย์ เมื่อเขาอายุ 27 ปี และได้เข้าเป็นศาสตราจารย์ที่มหาวิทยาลัยสแตนฟอร์ดในอีก 6 ปีถัดมา  เขาได้ตำแหน่งดังกล่าวโดยไม่มีวุฒิปริญญาเอก

ผลงานของเขา เช่น ขั้นตอนวิธีของฟลอยด์ สำหรับหาเส้นทางที่สั้นที่สุดในกราฟ และงานวิจัยเกี่ยวกับการแจงส่วน (parsing)  ในผลงานตีพิมพ์ที่แยกเป็นอิสระชิ้นหนึ่ง เขาได้นำเสนอแนวคิดเกี่ยวกับการเกลี่ยความผิดพลาดสำหรับการแสดงภาพ ที่เรียกว่า การเกลี่ยฟลอยด์-สไตน์เบิร์ก (Floyd-Steinberg dithering) ความสำเร็จที่สำคัญของเขาคือการบุกเบิกสาขาการทวนสอบโปรแกรมโดยใช้ข้อความยืนยันทางตรรกะ ในงานวิจัยชื่อ *Assigning Meanings to Programs* ซึ่งตีพิมพ์ในปี 1967  งานชิ้นนี้เป็นต้นกำเนิดตรรกศาสตร์ฮอร์

ฟลอยด์ยังทำงานใกล้ชิดกับโดนัลด์ คนุท โดยเขาเป็นผู้ช่วยตรวจสอบหนังสือชุด *[[ศิลปะของการเขียนโปรแกรมคอมพิวเตอร์]]* และเป็นผู้ที่ถูกอ้างถึงในหนังสือมากที่สุด

เขาได้รับรางวัลทัวริงในปี 1978 "สำหรับการมีอิทธิพลอย่างชัดเจนในกระบวนการพัฒนาซอฟต์แวร์ที่มีประสิทธิภาพ และเชื่อถือได้ และสำหรับการช่วยเหลือในการก่อตั้งสาขาย่อยต่อไปนี้ของวิทยาการคอมพิวเตอร์: ทฤษฎีการแจงส่วน, อรรถศาสตร์ของภาษาโปรแกรม, การทวนสอบโปรแกรมอัตโนมัติ, การสังเคราะห์โปรแกรมอัตโนมัติ และการวิเคราะห์ขั้นตอนวิธี"

ฟลอยด์แต่งงานและหย่าสองครั้ง และมีลูกสี่คน  งานอดิเรกของเขาคือแบ็กแกมมอน และการเดินป่า (hiking)

## แหล่งข้อมูลอื่นและแหล่งข้อมูล
* http://sigact.acm.org/floyd
* http://www.stanford.edu/dept/news/report/news/november7/floydobit-117.html 

หมวดหมู่:นักวิทยาการคอมพิวเตอร์ชาวอเมริกัน
หมวดหมู่:ผู้ได้รับรางวัลทัวริง
หมวดหมู่:บุคคลจากมหาวิทยาลัยคาร์เนกีเมลลอน
หมวดหมู่:ศิษย์เก่าจากมหาวิทยาลัยชิคาโก
หมวดหมู่:บุคคลจากนครนิวยอร์ก
หมวดหมู่:บุคคลจากมหาวิทยาลัยสแตนฟอร์ด
ชินวัตร

**ชินวัตร** เป็นชื่อ อาจหมายถึง
* สกุลชินวัตร ชื่อสกุลของครอบครัว พันตำรวจโท ดร.ทักษิณ ชินวัตร นายกรัฐมนตรีคนที่ 23, ยิ่งลักษณ์ ชินวัตร นายกรัฐมนตรีคนที่ 28 และแพทองธาร ชินวัตร นายกรัฐมนตรีคนที่ 31 ของประเทศไทย
* มหาวิทยาลัยชินวัตร กิจการมหาวิทยาลัยของครอบครัวชินวัตร
* บริษัท ชิน คอร์ปอเรชั่น จำกัด กลุ่มธุรกิจซึ่งเคยเป็นกิจการของครอบครัวชินวัตร
* บจก.ชินวัตรไหมไทย ธุรกิจผ้าไหมของครอบครัวชินวัตร
วิสรรชนีย์

**วิสรรชนีย์** หรือ **นมนาง** (ะ) ใช้เป็นสระ อะ เมื่ออยู่หลังพยัญชนะต้น และใช้ประสมสระ เอะ แอะ โอะ เอาะ เออะ เอียะ เอือะ และ อัวะ

อนึ่ง คำว่า "ประวิสรรชนีย์" เป็นคำกริยา หมายถึง ใส่เครื่องหมายวิสรรชนีย์ นี้ (ประ หมายถึง ทำเป็นจุดๆ)

วิสรรชนีย์เป็นเครื่องหมายที่มีใช้ในตระกูลอักษรพราหมี ตั้งแต่หลังสมัยพระเจ้าอโศก (ในราวราชวงศ์กษัตรปะ) โดยมีลักษณะเป็นเครื่องหมายวงกลมขนาดเล็กสองวง คล้ายเครื่องหมาย : (colon) 

คำว่า "วิสรรชนีย์" มาจากศัพท์ภาษาสันสกฤต "วิสรฺชนีย" विसर्जनीय (ในสมัยหลังนิยมเรียกว่า วิสรฺค विसर्ग) หมายถึงเครื่องหมายที่ใช้เพื่อแทนเสียงลมหายใจมาก โดยวางไว้หลังสระ เช่น "दुःख, रामः" เมื่อถ่ายทอดเป็นอักษรไทย นิยมใช้เครื่องหมาย "ะ" เป็น "ทุะข, รามะ" เป็นต้น สำหรับระบบการเขียน IAST ใช้ "ḥ", ระบบ Harvard-Kyoto ใช้ H, และอักษรเทวนาครีใช้ "ः"

## การประสมรูป

## อ้างอิง

ะ
นิวเคลียส

**นิวเคลียส** (, พหูพจน์: nucleuses หรือ nuclei (*นิวคลีไอ*) เป็นศัพท์ภาษาละติน หมายถึงเมล็ดซึ่งอยู่ด้านในผลไม้ โดยทั่วไปมักหมายถึง:

*นิวเคลียสของอะตอม (Atomic nucleus) ส่วนตรงกลางของอะตอมซึ่งหนาแน่นสูง
*นิวเคลียสของเซลล์ (Cell nucleus) ออร์แกเนลล์ส่วนกลางของเซลยูคาริโอต ประกอบด้วยดีเอ็นเอส่วนใหญ่ของเซลล์

**นิวเคลียส** ยังอาจหมายถึง

## วิทยาศาสตร์ เทคโนโลยี และคณิตศาสตร์
### ดาราศาสตร์
*นิวเคลียสดาราจักรกัมมันต์ (Active Galactic Nucleus: AGN) พื้นที่อัดแน่นใจกลางของดาราจักร
*นิวเคลียสของดาวหาง (Comet nucleus) แกนกลางแข็งของดาวหาง

### ชีววิทยา
*นิวเคลียสของเซลล์ (Cell nucleus) ออร์แกเนลล์กลางของเซลล์ยูคารีโอต
*นิวเคลียส (ระบบประสาท) กลุ่มของเซลล์ประสาทในระบบประสาทส่วนกลาง
*นิวเคลียสซึ่งเกิดขึ้นในระยะภาวะแข็งที่นิวเคลียส (Nuclear sclerosis) หรือต้อกระจกระยะแรก
**นิวเคลียส* วารสารวิทยาศาสตร์เกี่ยวกับนิวเคลียสของเซลล์ เผยแพร่โดย Taylor & Francis

### ระบบคอมพิวเตอร์
* ระบบปฏิบัติการนิวเลียส ระบบปฏิบัติการหนึ่ง
* Nucleus CMS ระบบเว็บบล็อกหนึ่ง
* Nucleus RTOS ระบบปฏิบัติการแบบเวลาจริง (RTOS) หนึ่ง

### คณิตศาสตร์
*นิวเคลียส (พีชคณิต)
* นิวเคลียส (ทฤษฎีลำดับ)

### วิทยาศาสตร์อื่น ๆ
*นิวเคลียส (พยางค์) ในภาษาศาสตร์ หมายถึงส่วนตรงกลางของพยางค์
*นิวเคลียสของอะตอม บริเวณซึ่งมีความหนาแน่นสูงตรงกลางอะตอม
*นิวเคลียสการควบแน่นเมฆ (Cloud condensation nuclei) จุดเริ่มต้นของการสร้างฝน
**นิวเคลียสของน้ำแข็ง (Ice nucleus) จุดเริ่มต้นของการสร้างเกล็ดหิมะ

## ศิลปะและสื่อ
* นิวเคลียส (วงดนตรี) วงดนตรีแจ๊ส-ร็อคสัญชาติบริเตน
* นิวเคลียส (วิดีโอเกม) เกมปี 2007 บนเครื่องเล่นเกมเพลย์สเตชัน
* ''Nucleus'' (Anekdoten album) อัลบั้มปี 1995 ของวง Anekdoten
* นิวเคลียส (อัลบั้มโดยซันนี โรลลินส์) อัลบั้มปี 1975
* นิวเคลียส ซึ่งต่อมาสืบทอดโดยโดยวงดนตรีร็อคสัญชาติแคนาดา A Foot in Coldwater

## อื่น ๆ
* นิวเคลียส (กลุ่มทนาย) กลุ่มทนาย (advocacy group) สหราชอาณาจักร-ยุโรป
* นิวเคลียสลิมิเต็ด (Nucleus Limited) บริษัทวิจัยทางการแพทย์สัญชาติออสเตรเลีย ก่อนถูกซื้อไปในปี 1988
* นิวเคลียส (อาคาร) (NuCLEus) แผนสร้างอาคารสูงมิกซ์ยูส 54 ชั้น ในคลีฟแลนด์ รัฐโอไฮโอ สหรัฐอเมริกา

## ดูเพิ่ม
*นิวเคลียร์ (แก้ความกำกวม) สำหรับคำว่า nuclear
*Nucleation
*กรดนิวคลีอิก
*นิวคลีโอลัส
*คอร์ (แก้ความกำกวม) สำหรับคำว่า core
เคที เหลียง

**เหลียง เพ่ย์ชือ** (; เกิด 8 สิงหาคม พ.ศ. 2530) หรือ **เคที เหลียง** () เป็นนักแสดงสัญชาติสกอตแลนด์ มีเชื้อชาติฮ่องกง เป็นที่รู้จักจากภาพยนตร์เรื่องแฮร์รี่ พอตเตอร์ในบทบาทของโช แชง 

## ประวัติ
เคที ลิว เหลียง (Katie Liu Leung) เกิดวันเสาร์ที่ 8 สิงหาคม พ.ศ. 2530 ราศีกรกฎ ในสกอตแลนด์ สหราชอาณาจักร เป็นนักแสดงหญิงชาวสกอต เชื้อสายฮ่องกง มีพี่ชาย 2 คน น้องสาว 1 คนเป็นลูกของหลี่เจียเว่ย และปีเตอร์ เหลียง ซึ่งเป็นนักธุรกิจชาวฮ่องกง ที่อพยพเข้ามาตั้งรกรากในสกอตแลนด์นานกว่า 20 ปี ครอบครัวดาราสาวมีฐานะมั่งคั่งระดับเศรษฐี เป็นเจ้าของภัตตาคารในเมืองกลาสโกว์ และธุรกิจขายส่งอาหารจีน ครอบครัวพักอยู่ในบ้านสุดหรูย่านมาเธอร์เวลล์ในเมืองกลาสโกว โกวเนี้ย เธอเข้าศึกษาวิทยาลัยแฮมิลตัน (โรงเรียนเอกชนชื่อดังของสกอตแลนด์) และเข้าศึกษาต่อมหาวิทยาลัยศิลปะกรุงลอนดอน (University of the Arts London)

### วงการบันเทิง
เริ่มเมื่อวันหนึ่งพ่อเลียง (เตอร์ เหลียง) เห็นโฆษณาทางโทรทัศน์ช่องภาษาจีน ประกาศหาสาวน้อยเอเชียรับบท โชแชง ในแฮร์รี่ พอตเตอร์กับถ้วยอัคนี (Harry Potter and the Goblet of Fire) จึงสนับสนุนให้ลูกสาวไปเทสต์หน้ากล้องที่กรุงลอนดอน ลูกสาว (เคที เหลียง) ก็ว่าง่ายเพราะอยากไปช็อปปิ้งในเมืองหลวงอังกฤษ เหลียง (เคที เหลียง) รอ 4 ชั่วโมง เพื่อเข้าไปสัมภาษณ์เพียง 5 นาที และที่สุดเธอได้รับบท โช แชง ในภาพยนตร์เรื่องแฮร์รี่ พอตเตอร์กับนักโทษแห่งอัซคาบัน ด้วยเหตุผลพูดภาษาอังกฤษสำเนียงสกอตได้ดีมาก และนั้นทำให้มีผลงานในบทของโช แชง ในหนังภาคต่ออย่างแฮร์รี่ พอตเตอร์กับถ้วยอัคนี (พ.ศ. 2547) และ แฮร์รี่ พอตเตอร์กับภาคีนกฟีนิกซ์ (พ.ศ. 2550), แฮร์รี่ พอตเตอร์กับเจ้าชายเลือดผสม (พ.ศ. 2552) และต่อมา เคที เหลียงได้มีผลงานด้านละครและภาพยนตร์ตามาอีกหลายเรื่องได้แก่ Run ในบท Nu-Ying (พ.ศ. 2556), Father Brown ในบท Jia-Li Gerard และ One Child ในบท Mei Ashley (พ.ศ. 2557) เป็นต้น

## ผลงานภาพยนตร์

## ผลงานละครโทรทัศน์

## รางวัล
* พ.ศ. 2549 Outstanding Newcomer Award, Asian Excellence Awards 
* พ.ศ. 2549 Young Scots Award 
* พ.ศ. 2550 Scotland's Most Stylish Female
* พ.ศ. 2550 No. 80 on the Cosmogirl's Hot 100 List
* พ.ศ. 2551 รางวัล Best Kiss Nominee 2008 MTV Movie Awards U.S. (alongside Daniel Radcliffe) 

## อ้างอิง

หมวดหมู่:นักแสดงหญิงชาวสกอตแลนด์
หมวดหมู่:ชาวสกอตแลนด์เชื้อสายเอเชีย
โมบิลสูทกันดั้ม ZZ

**โมบิลสูท กันดั้ม ดับเบิ้ลเซต้า** () ;) เป็นโมบิลซูทกันดั้มที่สร้างต่อจากภาคเซต้า เนื้อเรื่องหลังจากที่หน่วยทีทานส์ได้ล่มสลายลงในสงครามกริปส์วอร์เนื่องจากการที่เสียผู้บัญชาการสูงสุด แปปติมุส ซิร็อกโก้ ไปนั้น แต่ว่าจากผลกระทบของสงครามในครั้งนี้ทำให้ คามิล บีดัน เอซไพล็อทของเอวโก้กองกำลังต่อต้านทีทานส์นั้นไม่สามารถเคลื่อนไหวได้ อันเป็นเพราะผลที่เนื่องมาจากพลังนิวไทป์ของในช่วงสุดท้ายที่ แปปติมุส ซีร็อกโก้ได้ใช้ก่อนที่ตัวเองจะตายนั้น ในการขับเคี่ยวกันในการต่อสู้ของทั้งสองคน ซึ่งหลังจากศึกครั้งนั้นเอวโก้ก็เสียหายเป็นอย่างมากจึงต้องซ่อมแซมที่โคโลนี่ไซด์วัน

## ตัวละคร

## รายชื่อตอน

หมวดหมู่:ซันไรส์
Z